РЕГЛАМЕНТ НА ТЕНИС ТУРНИР ПО ДВОЙКИ 2020
Club Calimera IMPERIAL RESORT
05 – 06 септември 2020

I. Критерии за участие

1. В турнира имат право да участват всички, които отговарят на следните условия:

a) Платили са своята „Такса участие“ 30 лв за всеки участник
b) В турнира имат право да участват мъжки, смесени или дамски двойки
c) Приели са настоящият „Регламент, формат и награден фонд за организация и участие в турнир по тенис

II. Записване за участие

1. Записването на всеки участник в турнира може да се направи на посочените в поканата телефони, заплащането на „Такса участие“ се извършва на място
2. Всеки регистриран участник е длъжен да заплати своята входна такса за участие в турнира
3. Формирането на двойките може да става чрез предварителна заявка при записването или в случай, че участник се е записал индивидуално му бива определен партньор от организаторите

III. Такса участие

1. Всеки участник заплаща входна такса за участие в турнира на обща стойност 30 лв.
2. Таксата за участие включва:

d) Наем за използване на тенис кортовете;
e) Такса за организация;
f) Такса за главен съдия

IV. Участници и жребий

1. Общия брой двойки, които имат право да вземат участие в провеждания тенис турнир е 32
2. В зависимост от записалите се за участие двойки, те биват разпределени в групи, като всяка група е съставена от 3 или 4 отбора
3. Съставът на групите и програмата на мачовете се определя чрез теглене на пълен жребий

a. Срещите от груповата фаза на турнира се играят на принципа ''всеки срещу всеки''. Класирането във всяка от  групите се извършва по броя на спечелените победи. Ако две или три двойки имат еднакъв брой победи, по-предно място в класирането заема отборът, който има:

a) По-добър резултат в срещата по между им
b) Повече спечелени геймове 
c) По-малко загубени геймове
d) Жребий

4. Тегленето на жребий за разпределението на двойките по групи и кортове ще се проведе на 04 септември 2020 от 19.00 ч. на територията на тенис комплекса. Резултатите от жребия ще бъдат нанесени на специално табло с цялата схема на турнира
5. Жребият ще бъде теглен от лице, което не е част от организационния комитет на турнира, спонсорската листа на турнира или участник в турнира.
6. Срок на записване до 18. 00 ч. на 04.09.2020 г.
V. Време на провеждане на турнира

1. Турнирът започва по изтегления жребий на 05.09.2020 в 10.00 часа 
2. Турнирът продължава на 06.09.2020 с мачове от груповата фаза, 1/4 финали, 1/2 финали, малък финал и ФИНАЛ

VI. Формат на тенис срещите (мачове)

1. Турнирът се провежда в две фази: групова фаза, след което победителите във всяка група участват в мачове от 1/4 финали, 1/2 финали, малък финал и ФИНАЛ
2. Всички мачовете до 1/2 финалите включително се играят във формат от 1 сет до 6 гейма при два гейма разлика. При установено равенство 6:6 се играе решаващ гейм – тайбрек до 7 точки. 
3. ФИНАЛЪТ се играевъв формат от 1 сет до 9 гейма. При установено равенство 8:8 се играе решаващ гейм – тайбрек до 7 точки.
4. Състезателите имат право на почивка, както следва:

a) На всеки два гейма – по една минута

VII. Провеждане на тенис среща (мач)

1. В една тенис среща участват:

2. Четирима състезатели
3. Всеки участник трябва да е в близост до тенис корта 5 минути преди края на предходната среща
4. Всеки участник излиза на тенис корта в подходяща за условията и терена спортна екипировка
5. Преди всяка тенис среща състезателите имат пет минути за тренировъчна дейност (подготовка) на участниците.
6. По време на срещата, състезателите се държат спортсменски, уважавайки противниците, съдията, децата и публиката

VIII. Директор на турнира

1. Директорът на турнира е официалното организационно лице на турнира
2. Директорът на турнира подпомага организатора (организационният комитет), ръководи протичането на тенис срещите, планира и променя активности, свързани с провеждането на турнира, дава разпореждания.
3. Директорът на турнира е единственото официално лице, имащ право да променя формата на турнира при възникване на обстоятелства и решаване на безапелационно всяко оспорване.
4. Всички действия на участници в турнира, спонсори, поддържащ персонал и медии трябва да бъдат съгласувани с Директора на турнира.
5. Директорът на турнира присъства на всички спортни срещи по време на турнира.
6. Директорът на турнира е длъжен да осигури присъствието на медицинско (терапевтично) лице по време на мачовете.

IX. НАГРАДЕН ФОНД НА ТУРНИРА. ДОПЪЛНИТЕЛНИ НАГРАДИ


1. Завършилите в края на турнира на 3-то, 2-ро и 1-во място се награждават с предметна награда – купи, както и:

a. Ваучери за ресторант на стойност  по 100 лева за отбора загубил финала
b. Ваучери за настаняване в хотел „Бор“, к.к. „Боровец“ за уикенд по избор

